Sabe Deus

Sabe Deus (בעברית: אלוהים יודע) הוא סינגל של הפרויקט של עידן רייכל שהוקלט על ידי מוביל הפרויקט עידן רייכל בשיתוף הזמרת הפורטוגזית אנה מורה. השיר יצא לאור ב-29 באפריל 2013, כסינגל השלישי מתוך האלבום "רבע לשש", על ידי חברת התקליטים הליקון.

רקע וכתיבה 
השיר נכתב והולחן על ידי עידן רייכל והופק על ידי רייכל וגלעד שמואלי, בדומה לשאר שירי האלבום. השיר הוא בסגנון מוזיקת עולם ומשלב בתוכו פורטוגזית ועברית.

הצלחה וביקורת 
השיר זכה לשבחים רבים ממבקרי המוזיקה. יוסי חרסונסקי סקר את השיר בחיוב תוך שהעניק לו ציון של חמישה כוכבי זהב מתוך חמישה. מגזין "ג'רוזלם פוסט" תיאר את השיר כ"יהלום הכתר של האלבום".

השיר הגיע בשיאו למקום ה-2 במצעד הרשמי של גלגלצ. במצעד הפזמונים השנתי של גלגלצ לשנת 2013 דורג השיר במקום ה-25.

נכון לאוגוסט 2021, מונה הצפיות של הקליפ של השיר באתר יוטיוב עומד על כ-2.7 מיליון. גם ברשת הזרמת המדיה ספוטיפיי זכה השיר להצלחה תוך שצבר מעל ל-2 מיליון השמעות.

מיקומי שיא

קישורים חיצוניים 

 לדף השיר באתר הספרייה הלאומית

הערות שוליים 

שירי הפרויקט של עידן רייכל
שירי עידן רייכל
שירים שהולחנו על ידי עידן רייכל
שירים בעברית
שירים בפורטוגזית
שירים מרובי שפות
שירים שנכתבו על ידי עידן רייכל
סינגלים בהוצאת הליקון